Diari Oficial de la Generalitat Valenciana


Sumari del DOGV 4682, del 02-02-2004 (2004/680)

Informació pública de l'alternativa tècnica de programa per al desenrotllament de l'actuació integrada del sector 12 «Canal del sòl urbanitzable residencial de Tavernes de la Valldigna».
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4682

Data del DOGV
:   02-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/680


Organisme emissor
:   Esbaf, SL

Tipus de document
:   Anunci

Informació pública de l'alternativa tècnica de programa per al desenrotllament de l'actuació integrada del sector 12 «Canal del sòl urbanitzable residencial de Tavernes de la Valldigna». [2004/680]
  
La mercantil ESBAF, SL ha formulat alternativa tècnica de programa per al desenrotllament de l'actuació integrada del sector 12 «Canal del sòl urbanitzable residencial de Tavernes de la Valldigna», en què s'integren l'homologació modificadora del sector 12, canal, pla parcial i projecte d'urbanització, a l'empara del que preveu l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
En aplicació del que establix l'article 48.1.C., en relació amb l'article 46.3, de la LRAU, procedix sotmetre el programa amb tota la documentació annexa a informació pública per termini de 20 dies hàbils, comptats a partir del dia següent a la publicació d'este anunci en el Diari Oficial de la Generalitat Valenciana (DOGV).
  
Es fa constar que durant el termini esmentat, els interessats en este procediment podran formular qualsevol al·legació que convinga al seu dret, així com altres alternatives tècniques de programa i, si és procedent, proposicions juridicoeconòmiques; tot això en els termes i condicions de la citada Llei 6/1994, a l'efecte qualsevol interessat dels quals podrà consultar l'expedient depositat en la notaria de Víctor Noguera Marí, sítia en la Gran Via Germanies núm. 23,1r de Tavernes de la Valldigna.
  
Igualment es fa constar que qualsevol persona podrà comparéixer en la notaria per a obtindre còpia de l'acta de protocol·lització del projecte i documents que s'hi adjunten, o sol·licitar que se li mostre.
  
La documentació, així com l'expedient administratiu, podran ser consultats en l'Ajuntament de Tavernes de la Valldigna, els dies hàbils en horari d'atenció al públic.
  
Les al·legacions respecte del programa sotmés a informació pública que, si és procedent, siguen formulades, seran presentades en el Registre General de l'Ajuntament de Tavernes de la Valldigna.
  
Així mateix, per mitjà del present anunci, segons el que preceptua el paràgraf segon de l'article 48, en relació amb els paràgrafs quart i quint de l'article 46 de la Llei 6/1994, es posa en coneixement dels interessats que, el termini de cinc dies hàbils per a presentar les proposicions juridicoeconòmiques, comença al següent dia hàbil a la finalització del termini de 20 dies anteriorment indicat.
  
 Durant el termini esmentat podran formular-se les referides proposicions en el Registre General de l'Ajuntament de Tavernes de la Valldigna.
  
Quant a tràmit i drets vigiran els articles 46, 48 i concordants de la LRAU.
  
Expressament es fa constar que el present anunci es dirigix, a efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals el domicili fiscal dels quals és desconegut i que són els següents:
  
Polígon 14, parcel·la 585 : no figura a la base de dades cadastrals.